ஹெல்மெட் இல்லாமல் வாகனம் ஓட்டுபவர்களைப் பிடிக்க வேண்டும் என காவல் நிலையங்களுக்கு டார்க்கெட் கொடுக்கப்பட்டுள்ளதாக சொல்லப்படுகிறது. இதனால் பாதிக்கப்படுவது சாமானிய மக்கள் தான். அதனால் ஹெல்மெட் இல்லாமல் வாகனம் ஓட்டுபவர்களை பிடிக்கிறோம் என திடீரென நடுவழியில் நின்று கையில் உள்ள லத்தியை போடுவது, நீட்டி வாகனத்தை தடுத்து நிறுத்த முயல்வது என இதுபோன்ற அதிகரிக்கும் போலீசாரின் அடாவடி செயல்களால் வாகன ஓட்டிகள் விபத்தில் சிக்குகின்றனர். இதில் உயிரிழப்புகளும் ஏற்படுகின்றன. பரபரப்பு மிகுந்த காலை, மாலை வேளையில் சோதனை செய்கின்றனர். அபராதம் கட்ட பயந்து திடீர் என பிரேக் பிடித்து மாற்றுப் பாதையில் அல்லது வேகமாக சிலர் வாகனத்தை இயக்குகின்றனர். முக்கியமான சாலைகளில் நின்று கொண்டு வாகன சோதனை செய்வது போதாது சந்து, பொந்துகளில் நின்று கொண்டு போலீசார் தங்களது “கடமையை” செய்கின்றனர்.